**Notă informativă**

**la proiectul de lege privind instituirea unor măsuri de susținere a cetățenilor și a activității de întreprinzător în perioada stării de urgență și modificarea unor acte legislative**

|  |
| --- |
| **1. Denumirea autorului şi, după caz, a participanţilor la elaborarea proiectului** |
|  Prezentul proiect de lege este elaborat de către Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Elaborarea și adoptarea prezentului proiect de lege prin angajarea răspunderii Guvernului față de Parlament, este determinată de situația epidemiologică urmare a răspândirii infecției COVID-19, și efectele acesteia asupra economiei naționale. Conform aprecierii Curții Constituționale prevăzută în Hotărîrea nr.28 din 22.12.2011 privind controlul constituţionalităţii Legii nr.184 din 27 august 2011 pentru modificarea şi completarea unor acte legislative (Sesizarea nr.28a/2011), procedura angajării răspunderii Guvernului în faţa Parlamentului, fiind o realitate juridică, nu aduce atingere “monopolului legislativ al Parlamentului” atît timp cît această modalitate de legiferare este utilizată în condiţiile prevăzute de Legea Fundamentală. Procedura angajării răspunderii Guvernului nu exclude şi nu poate fi folosită pentru a exclude controlul parlamentar prin iniţierea unei moţiuni de cenzură. Ceea ce exclude această procedură constituţională este dezbaterea proiectului de lege ca atare, însă aceasta nu este o consecinţă neconstituţională, după cum rezultă din articolul 1061 din Constituţie.Procedura angajării răspunderii Guvernului asupra unui proiect de lege, ca o modalitate simplificată de legiferare, trebuie să fie o măsură in extremis, determinată de urgenţa în adoptarea măsurilor conţinute în legea asupra căreia Guvernul şi-a angajat răspunderea, de necesitatea ca reglementarea în cauză să fie adoptată cu maximă celeritate, de importanţa domeniului reglementat şi de aplicarea imediată a legii în cauză.Astfel, avînd în vedere împrejurările excepţionale, fapt constatat și de declararea stării de urgenţă pe întreg teritoriul Republicii Moldova pe perioada 17 martie – 15 mai 2020, prin Hotărîrea Parlamentului privind declararea stării de urgenţă nr. 55/2020, se impune necesitatea adoptării, în regim de urgență, a unor măsuri, cu aplicabilitate imediată, ce au drept scop diminuarea impactului negativ al pandemiei de coronavirus (COVID-19) asupra economiei naționale și stabilității bugetare.Este important de precizat faptul că anumite norme intră în vigoare la o perioadă ulterioară (norme ce vizează simplificarea activității mediului de afaceri și consolidării veniturilor bugetare). În cazul dat, urgența adoptării la moment a acestora este determinată de necesitatea asigurării implementării efective în perioada în care vor intra în vigoare. Or, adoptarea acestora într-o perioadă ulterioară, în procedură generală, va face imposibilă implementarea acestora conform scopului și în termenul propus, ținând cont de necesitatea unei perioade de pregătire atât a mediului de afaceri cât și a autorităților publice.Principalele propuneri incluse în proiectul de lege sunt:* Majorarea ajutorului de șomaj, suma minimă fiind propusă de 2775 lei;
* Acordarea ajutorului de șomaj în sumă de 2775 lei pentru persoanele ce se înregistrează în calitate de șomeri, dar care nu corespund criteriilor de acordare a ajutorului de șomaj (extinderea categoriilor de persoane beneficiare);
* Susținerea familiilor defavorizate prin:

 (1) majorarea venitului lunar minim garantat de la 1107 lei pînă la 1300 lei, pe perioada stării de urgență (2) majorarea cuantumului venitului lunar minim garantat pentru fiecare copil de la 50% (553 lei) la 75% (975 lei).* Subvenționarea cheltuielilor legate de achitarea salariului/îndemnizației în cazul șomajului tehnic sau staționării, 100%/60% impozite și contribuții aferente salariilor/îndemnizațiilor achitate, în dependență de motivul sistării activității;
* Scutirea de plata pentru patentă a titularilor de patentă care și-au sistat activitatea în perioada stării de urgență;
* Restituirea contribuțiilor sociale în sumă fixă pentru titularii de patentă, persoanelor care practică activitate independentă, întreprinzători individuali care și-au sistat activitatea în perioada stării de urgență;
* Reducerea cotei TVA de la 20% la 15% pentru sectorul HORECA;
* Amânarea până la 25 iulie a termenului de achitare taxelor locale pentru agenții economici care și-au sistat activitatea conform Deciziilor Comisiei Situații Excepționale;
* Consolidarea veniturilor Fondului de susținere socială a populației, etc.

Propunerile ce se regăsesc în proiectul de lege vin să asigure într-o manieră conjugată, depășirea situației epidemiologică urmare a răspândirii infecției COVID-19. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
|  Proiectul de lege nu are drept scop armonizarea legislaţiei naţionale cu legislaţia Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul este structurat în 3 compartimente:1. I**nstituirea unor măsuri de susținere a activității de întreprinzător**
2. **Instituirea unor măsuri de susținere socială a cetățenilor**
3. **Modificarea unor acte legislative**
4. **Instituirea unor măsuri de susținere a activității de întreprinzător**
	* Acest compartiment vizează în principal subvenționarea cheltuielilor legate de achitarea salariului/îndemnizației în cazul șomajului tehnic sau staționării, după cum urmează:
* **100%** impozite salariale achitate (impozit pe venit, contribuții sociale și medicale achitate) aferente îndemnizațiilor acordate în cadrul șomajului tehnic și staționării pentru agenții economici a căror activitate a fost sistată prin Dispoziția Comisiei pentru situații excepționale (de ex: unităţilor de comerţ, agrement, recreere, sălilor de sport, centrelor sportive, bazinelor de înot, sălilor de fitness, teatrelor, cinematografelor, sălilor de concerte, etc.)
* **60%** impozite salariale achitate (impozit pe venit, contribuții sociale și medicale achitate) aferente îndemnizațiilor acordate în cadrul șomajului tehnic și staționării pentru agenții economici a căror activitate nu fost sistată prin Dispoziția Comisiei;

În ambele cazuri, subvenționarea se va realiza în termen de 5 zile de la data depunerii cererii.***Impact bugetar: 300 mil. lei*** * + Un alt aspect ține de prelungirea de la 25 aprilie pînă la 25 iulie 2020 a termenului de achitare și prezentare a dărilor de seamă fiscale aferente taxelor locale pentru primul trimestru al anului 2020 pentru agenții economici care și-au sistat total sau parțial activitatea în urma deciziilor Comisiei naționale extraordinare de sănătate publică și/sau a Dispozițiilor Comisiei pentru situații excepționale a Republicii Moldova.
	+ O altă măsură de susținere a micului business (titularii de patentă, activitatea independentă, întreprinzătorii individuali) propusă în proiectul de lege vizează restituirea sumei contribuțiilor de asigurări sociale de stat obligatorii în sumă fixă aferente perioadei sistării activității conform deciziilor Comisiei naționale extraordinare de sănătate publică și/sau a Dispozițiilor Comisiei pentru situații excepționale a Republicii Moldova.

Astfel, restituirea contribuțiilor de asigurări sociale de stat obligatorii în sumă fixă nu va afecta drepturile la prestațiile sociale nefiind întrerupt stagiul de cotizare al persoanelor respectiveRestituirea se va realiza de către Serviciul Fiscal de Stat de comun cu Casa Națională de Asigurări Sociale din mijloacele bugetului de stat, conform modului stabilit de Ministerul Finanțelor.***Impact bugetar: 20 mil. lei*** * + De asemenea se propune o normă derogatorie de la prevederile Codului fiscal prin care, agenții economici rezidenți au dreptul la deducerea în scopuri fiscale oricăror donaţii efectuate pe parcursul anului 2020 pentru combaterea coronavirusului (COVID-19) la conturile bancare deschise de Ministerul Finanțelor în acest sens, sau instituțiilor medico-sanitare publice.
1. **Instituirea unor măsuri de susținere socială a cetățenilor**

2.1. Acordarea, în cuantum de 2775 lei, a ajutorului de șomaj șomerilor, inclusiv celor din rîndul cetățenilor Republicii Moldova reveniți de peste hotare, prin derogare de la prevederile *Legii nr.105/2018 cu privire la promovarea ocupării forței de muncă și asigurării de șomaj,* art. 43, alin (4), lit.b);2.2. Compensarea diferenței dintre cuantumul de 2775 lei acordat și cuantumul lunar calculat al ajutorului de șomaj șomerilor aflați în plată, precum și a șomerilor care au obținut dreptul la ajutorul de șomaj în perioada stării de urgență în condițiile *Legii nr.105/2018 cu privire la promovarea ocupării forței de muncă și asigurării de șomaj.*Dreptul la ajutor de șomaj se va stabili de către subdiviziunea teritorială de ocupare și se va achita de către Casa Națională de Asigurări Sociale.3. Susținerea familiilor cu venituri mici prin Programul de ajutor social 3.1. Pentru a susține familiile defavorizate care au în componența sa copii, se majorează cuantumul venitului lunar minim pentru fiecare copil de la 50% la 75%. 3.2. Pe durata stării de urgență venitul lunar minim garantat se majorează de la 1107 lei (după indexare) la 1300 lei. 3.3. Pentru familiile beneficiare de ajutor social a căror drept expiră în perioada stării de urgență acesta va fi prelungit pînă la ridicarea acesteia.3.4. În perioada sării de urgență solicitanții de ajutor social care nu poat prezenta acte confirmative privind veniturile, datele privind terenurile agricole și structura familiei, aceștea depun o declarație pe propria răspundere privind veridicitatea datelor declarate. **Impact bugetar 264 mil lei.**1. **Modificarea unor acte legislative**

Acest compartiment vizează propuneri de perfecționare a cadrului normativ din domeniul fiscal și vamal în vederea îmbunătățirii prevederilor acestuia și facilitării mecanismului de aplicare a Codului fiscal nr.1163/1997 și Codului vamal nr.1149/2000, Legea nr.1585/1998 cu privire la asigurarea obligatorie de asistenţă medicală, Legea nr. 156/1998 privind sistemul public de pensii, Legea nr.489/1999 privind sistemul public de asigurări sociale, Legea asigurării pentru accidente de muncă şi boli profesionale nr.756/1999, Legea Fondului de susţinere a populaţiei nr.827/2000, Legea nr.1569/2002 cu privire la modul de introducere şi scoatere a bunurilor de pe teritoriul Republicii Moldova de către persoane fizice, Legea nr.1593/2002 cu privire la mărimea, modul şi termenele de achitare a primelor de asigurare obligatorie de asistenţă medicală, Legea nr.131/2012 privind controlul de stat asupra activităţii de întreprinzător, Legea nr.397/2003 privind finanțele publice locale, Legea nr.289/2004 privind indemnizaţiile pentru incapacitate temporară de muncă şi alte prestaţii de asigurări sociale, Legea nr.278/2007 privind controlul tutunului, Legea nr. 171/2019 cu privire la modificarea unor acte legislative.**Impact bugetar 232 mil lei.****Cu referință la abrogarea articolului 16 alineatul (21) din Legea nr.1585/1998 cu privire la asigurarea obligatorie de asistenţă medicală** privind repartizarea soldurilor neutilizate ale fondurilor asigurării obligatorii de asistenţă medicală. Pe parcursul anilor precedenţi, soldurile de mijloace băneşti în urma executării fondurilor asigurării obligatorii de asistenţă medicală au fost utilizate, prin derogare de la prevederile alin.(21) al art.16 din Legea nr.1585/1998 (25% - în fondul de bază, 25% în fondul de rezervă, şi 50% în fondul de dezvoltare), preponderent sau în cotă majoră pentru achitarea serviciilor medicale. Or, obiect al asigurării obligatorii de asistenţă medicală este riscul asigurat, legat de cheltuielile pentru acordarea volumului necesar de asistenţă medicală şi farmaceutică, prevăzută în Programul Unic din fondul de bază.**Cu referință la ajustările aferente Codului fiscal** aceste includ următoarele:* + modificarea aferentă art.5 pct.38 în coroborare cu art.133 alin.(2) pct.34), are drept scop împuternicirea Serviciului Fiscal de Stat cu dreptul de a efectua campanii promoționale în vederea îmbunătățirii procesului de administrare fiscală, majorării încasărilor la bugetul public național și majorării nivelului de transparență al activității economice. Prin urmare, în vederea desfășurării conforme a companiilor promoționale de către Serviciul Fiscal de Stat se impune ajustarea prevederilor Codului fiscal în vederea împuternicirii acestuia cu atribuții ce vizează organizarea și desfășurarea acestora *(intrarea în vigoare: la data publicării);*
	+ abrogarea art.20 lit.u1) *(intrarea în vigoare: 01.01.2021)*;

Actualmente tratamentul fiscal aplicat veniturilor sub forma de dobânzi sau dividende obținut din investițiile efectuate în instrumentele financiare este diferit. De exemplu, dividendele obținute din acțiunile deținute în capitalul social sunt supuse impozitării la sursa de plată (cota impozitului pe venit fiind 6%), pe când dobânzile aferente valorilor mobiliare de stat și depozitelor bancare constituie surse de venituri neimpozabile.Astfel, condițiile diferite create pentru instrumentele financiare subminează piața de capital. În acest sens prin măsura de politică fiscală de anulare a scutirii de impozitul pe venitul obținut din investițiile efectuate în valorile mobiliare de stat se urmărește uniformizarea tratamentului fiscal pentru diferite instrumente financiare.* + modificarea art.793 alin.(2) urmărește simplificarea procesului de confirmare a rezidenței de către persoana juridică nerezidentă prin prezentarea copiei certificatului de rezidență sau documentului ce atestă înregistrarea acesteia în țara sa de rezidență, sau extrasul de pe pagina web a autorității din statul de rezidență ce atestă rezidența fiscală ori înregistrarea persoanei juridice *(intrarea în vigoare: la data publicării)*;
	+ modificările art.93 și 96 lit. b) vizează reducerea cotei TVA de la 20% la 15% pentru sectorul HORECA. *(intrarea în vigoare: 01.05.2020)*.

Pentru a asigura susținerea companiilor din sectorului HORECA, concomitent cu neadmiterea creșterii sumelor TVA pe debit, se propune diminuarea cotei TVA de la 20% la 15% pentru sectorul HORECA. ***Impact bugetar anul 2020 - 20 mil. lei**** + modificarea prevăzută la art.95 alin.(2) lit.g) din Codul fiscal și pct.34 din Legea nr.171/2019 pentru modificarea unor acte legislative, cuprinde norme ce vizează introducerea unor reglementări de concretizare a regimului fiscal aplicat asupra livrărilor proprietăţii întreprinderilor declarate în proces de insolvabilitate, a proprietății gajate sau ipotecate. Conform conceptului stabilit prin prisma Legii nr.171/2019 ce vizează politica fiscală și vamală pentru anul 2020, taxarea inversă se aplică doar asupra livrărilor proprietății întreprinderilor declarate în proces de insolvabilitate în conformitate cu prevederile Legii insolvabilității nr.149/2012, efectuate către persoanele juridice şi fizice care desfăşoară activitate de întreprinzător *(intrarea în vigoare: la data publicării).*

 Astfel, se impune necesitatea concretizării că, taxarea inversă nu se aplică pentru livrările proprietății întreprinderilor declarate în proces de insolvabilitate, proprietății gajate sau ipotecate persoanelor fizice care nu practică activitate de întreprinzător;* + introducerea art.1015 și abrogarea art.104 litera c) are drept scop reglementarea mecanismului de restituire a sumelor TVA aferente procurărilor de mărfuri și/sau servicii destinate uzului sau consumului personal de către membrii personalului acestor misiuni diplomatice, oficii consulare sau al reprezentanţelor organizaţiilor internaţionale, precum şi de către membrii familiilor lor care locuiesc împreună cu ei, prin limitarea sumei posibile restituirii la suma TVA calculată din 2 salarii medii pe economie *(intrarea în vigoare: 1 iulie 2020).*
	+ prevederile ce vizează aplicarea scutirilor de TVA, accize, taxa vamală și taxa pentru procedurile vamale pentru mărfurile consumabile importate de echipele/modulele internaționale de intervenție, care participă la exercițiile internaționale de management ale consecințelor situațiilor excepționale, desfășurate pe teritoriul Republicii Moldova, are drept scop implementarea acordurilor bilaterale încheiate între Republica Moldova şi alte state privind cooperarea în domeniul protecţiei civile şi lichidarea consecinţelor situaţiilor excepţionale, Aranjamentul administrativ între Direcţia Generală Ajutor Umanitar şi Protecţie Civilă a Comisiei Europene şi Serviciul Protecţiei Civile şi Situaţiilor Excepţionale al MAI privind cooperarea în domeniul protecţiei civile, Memorandumul de înţelegere nr.1994 din 10 ianuarie 1994 privind facilitarea transporturilor transfrontaliere civile de importanţă vitală, Acordul nr.1709 din 17 septembrie 1999 încheiat între Guvernul Republicii Moldova şi Organizaţia Naţiunilor Unite cu privire la măsurile de urgentare a importului, exportului şi de tranzitare a ajutoarelor umanitare şi a averii personalului de acordare a ajutorului în caz de calamităţi şi situaţii excepţionale*(intrarea în vigoare: la data publicării)*.

 Astfel, proiectul de lege stabilește scutirea de taxe şi plăţi legate de intrarea/ieşirea din Republica Moldova a echipelor/modulelor internaționale, din cadrul Mecanismului protecției civile a Uniunii Europene sau a altor state, pentru participare la exercițiile internaţionale de management al situațiilor excepționale sau intervenţii la lichidarea consecințelor situațiilor excepționale majore.  Participarea la exerciții de teren și Stat Major internațional a echipelor/modulelor internaționale de intervenție este o modalitate de implementare a angajamentelor asumate prin acordurile internaţionale, la care Republica Moldova este parte. Cu toate acestea, tratatele enunţate nu prevăd scutirea de taxe vamale la desfăşurarea unor astfel de exerciţii.  Respectiv, în baza practicii internaţionale şi intereselor comune de acordare a ajutorului reciproc, este oportună scutirea de orice taxe de stat, legate de intrarea/ieşirea din Republica Moldova, a tuturor participanţilor la exerciţiile internaţionale de management al consecinţelor situaţiilor excepţionale, cît și la lichidarea consecinţelor situaţiilor excepţionale majore. * + completarea art.103 alin.(1) pct.20) are drept scop promovarea activității editoriale în Republica Moldova, în contextul în care o componentă importantă a costului de producție a cărții o reprezintă suma drepturilor de autor, inclusiv suma TVA. Drepturile de autor pot fi acordate editurii atât de către nerezidenți, cât și de către rezidenți, acestea reprezentând venitul impozabil din care sunt calculate și achitate royalty*(intrarea în vigoare: la data publicării)*.

Astfel, în vederea dezvoltării segmentului editorial autohton se propune acordarea scutirii de TVA fără drept de deducere la livrarea serviciilor referitoare la obiectele dreptului de autor și ale drepturilor conexe utilizate la producția de carte. Or, în cazul importului de cărți, importatorul nu suportă suma TVA aferentă drepturilor de import, ceea ce dezavantajează producătorul autohton;* + ajustarea art.124 alin.(111) are drept scop asigurarea uniformizării terminologiei utilizate ca urmare a intrării în vigoare a Legii nr.122/2019 pentru modificarea unor acte legislative, în partea în care începînd cu 1 ianuarie 2020, baza de calcul a drepturilor de import aferente mărfurilor introduse pe teritoriul Republicii Moldova se efectuează pornind de la valoarea intrinsecă a acestora. Prin urmare, modificarea propusă este una tehnică, și va asigura aplicarea tratamentului tarifar favorabil în materie de acciz asupra mărfurile importate de către persoanele juridice în scopuri necomerciale a căror valoarea intrinsecă nu depășește 100 euro, aplicînd astfel principiile de acordare a scutirii de accize, similare celor aplicate actualmente în partea ce ține de TVA *(intrarea în vigoare: la data publicării)*;
	+ în partea ce ține de modificările ce vizează „taxa pentru extragerea mineralelor” *(intrarea în vigoare: 01.01.2021)*. În vederea respectării principiilor echității fiscale şi certitudinii impunerii, statuate de Codul fiscal, prin asigurarea condițiilor echitabile pentru toți agenții economici care activează în domeniul extragerii mineralelor utile, pornind de la faptul că în prezent baza impozabilă la taxa pentru extragerea mineralelor utile este costul mineralelor utile extrase, a căror valoare este direct proporțională cu cheltuielile ce le suportă agentul economic în procesul de extracție a mineralelor utile se propune ca baza impozabilă să constituie volumul mineralelor utile extrase, iar cota taxei să constituie una fixă, pentru o unitate a mineralului util extras.

Pentru stabilirea mărimii cotelor în mărime fixă pentru extragerea mineralelor utile a fost efectuată o analiză a informațiilor reflectate în dările de seamă prezentate de către contribuabili pentru anii 2017-2019.Sub aspect de încasări aferente taxei pentru extragerea mineralelor utile, menționăm că în perioada anului 2017 acestea au constituit 11,45 mil. lei, în anul 2018 – 15,05 mil. lei, iar în anul 2019 -17,7 mil. lei. În scopul majorării încasărilor la buget, cota taxei pentru extragerea mineralelor utile se propune de fi stabilită – valoarea medie pe unitate de mineralul util extras în mărime dublă. Urmare a modificărilor propuse, la buget se preconizează a fi încasate suplimentar circa 15 mil. lei.De asemenea, avînd în vedere că pe parcursul anilor 2017-2019 la taxa pentru efectuarea prospecţiunilor geologice, taxa pentru efectuarea explorărilor geologice și taxa pentru lemnul eliberat pe picior, sumele încasate sunt nesemnificative (în total sumele acumulate în anul 2019 a constituit 415 mii lei), se propune abrogarea acestora.Concomitent, în scopul folosirii raționale şi complexe a subsolului, protecţiei acestuia, precum şi asigurării securităţii lucrărilor la folosirea subsolului, se propune unificarea: taxei pentru folosirea spaţiilor subterane în scopul construcţiei obiectivelor subterane, altele decît cele destinate extracţiei mineralelor utile şi taxei pentru exploatarea construcţiilor subterane în scopul desfăşurării activităţii de întreprinzător, altele decît cele destinate extracţiei mineralelor utile într-o taxă unică – taxa pentru folosirea subsolului.Astfel, implicînd costuri mici, vor fi asigurate toate condiţiile necesare pentru folosirea raţională a spaţiilor subterane, precum şi construirea şi exploatarea construcțiilor subterane nelegate de extragerea substanțelor minerale utile.**Modificările realizate la Legea nr.1585/1998 cu privire la asigurarea obligatorie de asistenţă medicală, Legea nr.489/1999 privind sistemul public de asigurări sociale, Legea asigurării pentru accidente de muncă şi boli profesionale nr.756/1999, Legea nr.1593/2002 cu privire la mărimea, modul şi termenele de achitare a primelor de asigurare obligatorie de asistenţă medicală și Legea nr.289/2004 privind indemnizaţiile pentru incapacitate temporară de muncă şi alte prestaţii de asigurări sociale** *(intrarea în vigoare: 01.01.2021)* au drept scop comasarea contribuțiilor de asigurări sociale (atît a celor datorate de angajator cît și cele datorate de angajați) la nivel de angajator (cu excluderea simultană a primelor de asistență medicală) ceea ce va permite repartizarea poverii fiscale între angajator și angajat.Această nouă abordare are drept scop simplificarea procedurii de calcul și achitare a contribuțiilor respective pentru angajator, fapt ce va contribui la ridicarea indicatorilor Doing Business. De asemenea, simplificarea procedurilor va avea impact direct asupra optimizării proceselor de administrare și control, exercitate de Serviciul Fiscal de Stat și Casa Națională de Asigurări Sociale.Vizavi de impactul propunerilor înaintate pentru persoanele angajate relatăm că în cazul comasării PAM la nivel de angajat (cu excluderea simultană a CAS) suma plăților suportate se va diminua cu 1,5% puncte procentuale.

|  |  |
| --- | --- |
| La situația actuală | Începînd cu 01.01.2021 |
| Obligațiile angajatorului | Obligațiile angajatorului |
| CAS - 23%, 18%, 33%, 26% 12% | CAS - 24% (18%+6%); 29% (23%+6%); 39% (33%+6%); 32% (26%+6%); 18% (12%+6%) |
| PAM - 4,5% |  |
| Obligațiile angajatului | Obligațiile angajatului |
| CAS - 6% | PAM - 9% (4,5%+4,5%) |
| PAM - 4,5% |  |

**Modificările ce vizează ajustarea prevederilor Legii Fondului de susţinere a populaţiei nr.827/2000** (intrarea în vigoare: 01.07.2020) au drept scop fortificarea surselor de finanțare a fondului respectiv, ceea ce va permite o sporire a protecției sociale a persoanelor defavorizate. Astfel, se propune introducere a 2 taxe, și anume „taxa de portabilitate” și „taxa aeroportuară”, ceea ce va asigura suplinirea Fondului cu aproximativ 120 mil. lei anual (*intrarea în vigoare: 1 iulie 2020*). ***Impact bugetar anul 2020 - 60 mil. lei.*****În partea ce ține de modificarea Legii nr.131/2012 privind controlul de stat asupra activităţii de întreprinzător** (*intrarea în vigoare: la data publicării*), menționăm că aceasta este condiționată de necesitatea de a prevedea condiții speciale la înregistrarea controalelor în Registrul de stat al controalelor și completarea delegației de control în cazul în care controlul este efectuat pentru verificarea activității de transport sau cu scopul depistării activității desfășurate ilegal, reieșind din specificul efectuării a asemenea verificări. Este de menționat că, în cazul în care se efectuează controlul pentru verificarea activității de transport sau cu scopul depistării activității desfășurate ilegal, nu în toate cazurile se cunoaște numele/denumirea concretă a persoanei, dar de cele mai multe ori verificarea este efectuată pe un anumit segment – o anumită localitate sau o anumită adresă – aferent căruia se constată desfășurarea ilegală a activității de către persoane concrete.Respectiv, în asemenea situații, în Registrul de stat al controalelor și în delegația de control nu pot fi completate datele despre persoana supusă controlului.Reieșind din acest specific, apare necesitatea reglementării în lege a unor derogări în partea ce ține de datele pe care le conține delegația de control și datele care urmează a fi înregistrate în Registrul de stat al controalelor în cazul în care se efectuează controlul pentru verificarea activității de transport sau cu scopul depistării activității desfășurate ilegal.Ca urmare a aprobării acestor modificări, se va asigura completarea delegației de control și înregistrarea controalelor în strictă concordanță cu specificul obiectului controlului.**Cu referință la ajustările aferente Codului vamal și a Legii nr.302/2017 cu privire la Serviciul Vamal**:* modificările prevăzute art.128 și art.129 din Codul vamal *(intrarea în vigoare: la data publicării)*, stabilesc norme ce vizează îmbunătățirea mecanismului de administrare fiscală prin implementarea reglementărilor în baza cărora se va asigura evitarea dublei impozitări cu TVA aferente redevențelor achitate pentru importurile de mărfuri.

Prin urmare, mecanismul propus prin prisma normelor de modificare se bazează pe interacțiunea din autoritățile de administrare fiscală (Serviciul Fiscal de Stat și Serviciul Vamal) în vederea asigurării administrării eficiente a obligațiilor fiscale aferente TVA în cazul în care ca urmare a importurilor de mărfuri, TVA aferent redevențelor a fost declarat și achitat pe contul Serviciului Fiscal de Stat. În astfel de cazuri, Serviciul Vamal va constata că obligația vamală aferent cuantumului TVA datorat ca urmare a importului de mărfuri a fost stins în cuantumul și la data în care suma respectivă a fost transferată pe contul Serviciului Fiscal de Stat;* art. 42 alin. (2) din Legea cu privire la Serviciul Vamal nr. 302/2017 *(intrarea în vigoare: la data publicării)* se completează cu prevederi care prevăd că prin dispoziția scrisă a directorului şi în conformitate cu prevederile legislației muncii, funcționarul vamal poate fi atras să presteze ore de muncă suplimentară, muncă în zilele de repaus şi în cele de sărbătoare nelucrătoare în interes de serviciu. Modificarea este argumentată de faptul că activitatea Serviciului Vamal este un gen special de activitate în serviciul public ce constă în exercitarea funcțiilor şi atribuțiilor ca parte componentă a sistemului organelor de drept şi al organelor securității statului. Dat fiind faptul că Serviciul Vamal asigură securitatea economică a statului 24 din 24 de ore, fluidizează non stop traficul prin punctele de trecere a frontierei de stat, apare necesitatea de a atrage funcționarii vamali să presteze ore de muncă în schimburi.

Totodată, ținînd cont de specificul climateric al zonelor de amplasare a posturilor vamale, și anume: ceață densă, averse puternice de ninsoare, lapoviță și polei, în deosebi pe timp de noapte, timpul aflat în drum spre și de la locul serviciului practic se dublează cu cel efectiv lucrat. Suplimentar, prin operarea modificărilor propuse se va reduce din cheltuielile suportate din bugetul de stat, pentru achitarea funcționarilor vamali a cheltuielilor de transport tur-retur.**Modificările realizate la art.15 din Legea nr.397/2003 privind finanțele publice locale** (intrarea în vigoare: la data publicării) degrevează legislația de norme desuete, care nu pot fi aplicate în practică, ținînd cont că împrumuturile pentru cheltuieli capitale nicidecum nu pot fi contractate pe termen scurt. Totodată, pentru bugetele municipale Bălți și Chișinău, plafonul atribuit plăților anuale legate de deservirea datoriilor contractate pe termen lung se majorează de la 20% la 30% în scopul creșterii posibilității de investiții majore în infrastructura deja depășită, avînd la bază potențialul financiar al acestor unități administrativ-teritoriale de acoperire și rambursare a împrumuturilor contractate pe termen lung.Prin derogare de la prevederile articolului 56 alineatul (2) din Legea 100/2017 cu privire la actele normative, prevederile proiectului intră în vigoare la 4 perioade distincte: la data publicării, la 1 mai 2020. la 1 iulie 2020 și la 1 ianuarie 2021. Aceasta se explică prin faptul că modificările care au drept scop ajustarea tehnică a normelor sau vin să simplifice punerea în aplicare a legislației fiscale și vamale, fapt pentru care este necesar punerea în aplicare odată cu publicarea acestora în Monitorul Oficial. Modificările care necesită ajustarea cadrului normativ secundar, în vederea aplicării conforme a acestora, intră în vigoare la 1 iulie 2020 și 1 ianuarie 2021.  |
| **5.** **Fundamentarea economico-financiară** |
|  Conform celor descrise de mai sus, adoptarea prezentului proiect comportă cheltuieli bugetare după cum urmează.Majorarea cheltuielilor bugetare +816 mil. leiMajorarea veniturilor bugetare +40 mil. leiImpact net bugetar - 776 mil. lei |

 **Viceprim-ministru,**

**Ministru al Finanțelor**  **Serghei PUȘCUȚA**